બાર કાઉન્સિલ ઓફ ઇન્ડિયા તથા બાર કાઉન્સિલ ઓફ ગુજરાતના નિર્દેશ અનુસાર વલસાડ જિલ્લા વકીલ વિકાસ મંડળના હોદ્દેદારોની વરણી માટે મંગળવારે વલસાડ ખાતે યોજાયેલી ચૂંટણીમાં, મંડળના પ્રતિષ્ઠાભર્યા પ્રમુખના હોદ્દા માટે છેલ્લાં ૧૫ વર્ષથી સતત ચાલી આવેલા અને છેલ્લાં ૧૩ વર્ષથી બિનહરીફ ચૂંટાતા પી. ડી. પટેલ સામે કોઇપણ વકીલે ઉમેદવારી ન કરતા, તેઓને આગામી બે વર્ષ માટે પ્રમુખ તરીકે ફરી એકવાર બિનહરીફ ચૂંટાયેલા જાહેર કરાયા હતા.